**Alsópáhoki Községi Önkéntes**

**Tűzoltó Egyesület**

**8394 Alsópáhok Fő út 41.**

Elnök: Farkas József

Email: alsopahokote@gmail.com

**IV. Zala Tűzoltó Kupa**

 **Alsópáhok**

**Alsópáhoki Községi Önkéntes Tűzoltó Egyesület által megrendezésre kerülő**

**IV. Zala Tűzoltó Kupa 1. fordulójának versenykiírása**

**1. A Zala Tűzoltó Kupa célja:**

Elsősorban Zala, és a szomszédos megyék, mentő tűzvédelmében résztvevő szervezetek csapatai, versenyszerű keretek között mérhessék össze felkészültségüket, egy olyan versenyszámban, melynek hagyományai a hivatásos-, az önkormányzati és létesítményi tűzoltóságok, továbbá az önkéntes tűzoltó egyesületek tekintetében is azonosak.

A IV. Zala Tűzoltó Kupa nyílt versenysorozat, melyen az ország bármilyen tűzvédelmében résztvevő csapata részt vehet. Célunk a Zala Tűzoltó Kupa által a kupagyőztesi cím és a kupa odaítélése a legfelkészültebb csapatnak.

**2. Verseny helyszíne, időpontja:**

Alsópáhok, Hévízi út (Sportcentrum)

2022.06.11.

**3. Rendező:**

 Alsópáhoki Községi Önkéntes Tűzoltó Egyesület

**4. A verseny védnöke: Czigány Sándor Alsópáhok Polgármestere**

**5. A verseny szervezőbizottsága:**

- Farkas József – Alsópáhok ÖTE elnöke

- Szabó Zsolt – Alsópáhok ÖTE vezetőségi tagja

- Murányi Mihály – Alsópáhok ÖTE vezetőségi tagja Tel: 30/903-67-17

**6. Főbíró: Gömbös László tű. alezredes Zala MKI KMSZ csoportvezetője**

 **Versenybírók: Bajsz András tű. alezredes Zala MKI tűzoltósági főfelügyelője**

 **Gyalog László tű őrnagy Zala MKI Keszthely HTP parancsnokhelyettese**

 **Fejes József nyá. tű. alezredes**

 **Marton Károly Zalaszentgrót ÖTP szolgálatparancsnoka**

 **Marton Norbert Zalaszentgrót ÖTP**

**7. A verseny programja:**

08:00- 09:00 Regisztráció, helyszíni nevezés, online nevezések fizetése

09:15 Rajtsorrend sorsolás

09:30 Megnyitó, tűzoltópálya átadása

10:00 Technikai megbeszélés

10:30 Verseny kezdete

15:00 Eredményhirdetés (várható időpont)

**A versennyel kapcsolatos további információk, nevezési lehetőség, valamint a nevezettek listája megtalálható a** [**zalatuzoltokupa.hu**](http://zalatuzoltokupa.hu/) **honlapon. Felelősségvállalási nyilatkozatot előre kitöltve, aláírva kérjük a nevezés helyszínén leadni.**

**8. A Kupa szabályzata**

A Zala Tűzoltó Kupára és annak részét képező versenyekre (fordulókra) vonatkozó szabályokat és pályarajzot a IV. ZTK kiírásához mellékelt Versenyszabályzat tartalmazza. A 1. forduló versenyét az Alsópáhok ÖTE csapatai kezdik meg. Az utánuk következő csapatok rajtsorrendje sorsolással lesz megállapítva. Először az ifjúsági csapatok, majd utánuk a fennmaradó összes csapat kisorsolásával alakul ki a rajtsorrend.

**9. Résztvevők:**

A versenyen hivatásos-, önkéntes-, és létesítményi tűzoltókból álló 10 fős csapatok vehetnek részt.

**10. Kategóriák**

A Kupában használható kismotorfecskendő meghatározását a IV. ZTK Versenyszabályzata részletesen tartalmazza. Ezen belül három kategóriában lehet indulni:

a) Férfi kategória. A csapat csak férfiakból áll. A vegyes csapatok a férfi kategóriákban kerülnek értékelésre. Vegyes csapatnak számít az olyan csapat, amely egy csapaton belül bármilyen arányban női, és férfi tagokat egyaránt tartalmaz.

 b) Női kategória. A csapat csak női tagokból állhat, és csak női kategóriában versenyezhet.

c) Ifjúsági kategória. A csapat csak 2006 vagy később született tagokból állhat. Ifjúsági kategóriában nincs külön női, férfi megkülönböztetés.

A hivatásos-, önkormányzati-, önkéntes- és létesítményi tűzoltókból álló csapatok tekintetében kategóriabontás nem lesz. A nemzetközi részvétel nem tiltott.

**11. Díjazás**

A versenyen, kategóriánként az első három helyezést elérő csapat kupa, az első tíz helyezett csapat oklevéldíjazásban részesül.

Pontozás: Futamonként minden kategória győztes 1000 pontot kap. Minden kategóriában a helyezések pontszámai az alábbiak szerint számolható ki:

Az első helyezett ideje másodpercben, század másodperceket is számolva, osztva az adott csapat idejével, szintén másodpercben, század másodperceket is számolva, szorozva ezerrel.

Egy példa a számításra:

Az első helyezett ideje 40,25 mp, kap 1000 pontot.

A második ideje 43,89 mp. A 40,25/43,89=0,91706\*1000=917,06 pont.

A Kupát lezáró utolsó verseny (forduló) záróakkordjaként kerül sor a IV. Zala Tűzoltó Kupa értékelésére. Ennek tekintetében az a csapat teljesítménye értékelhető, amely a Kupa során legalább 3 fordulón részt vett. Az értékelés alapja az adott csapat által a Kupában gyűjtött pontok közül a 3 legmagasabb pontszám összege. Az összesített első helyezett elnyeri az IV. Zala Tűzoltó Kupát, az első három helyezett érem, az első tíz helyezett oklevéldíjazásban részesül.

**12. Nevezési díj:**

A versenyre a nevezési díj 6.000,- Ft/csapat, amely tartalmazza a regisztrációs díjat. Egyszeri étkezés (cigánypecsenye burgonyával, savanyúság, kenyér) igénylése esetén (10 főre) 21.000,- Ft/csapat (nevezési díj+étkezés). Ez a nevezési díj abban az esetben él, amennyiben egy csapat a verseny honlapján online módon, a meghatározott ideig nevez. A helyszíni nevezés díja 8.000,- Ft/csapat. Helyszíni nevezés esetén, a szervezők a kedvezményes étkezést nem tudják biztosítani! Nevezési díj minden esetben a helyszínen fizetendő! Minden csapat csak egy kategóriában indulhat.

**13. Nevezés, határidő:**

**Nevezni a** [**zalatuzoltokupa.hu**](http://zalatuzoltokupa.hu/) **oldalon lehet:**

**2022. június. 6.-án 20:00 óráig**

**(Ezen határidő lejárta után, nevezni csak a helyszínen, a regisztráció ideje alatt lehetséges!)**

**14. Versennyel kapcsolatban érdeklődni:**

Murányi Mihály Tel: 30/903-67-17

**15. A verseny napján, Alsópáhokon Falunap lesz, melynek programja délután 16:30-kor kezdődik! Részletes program mellékelve. A verseny helyszínén egész nap Büfé üzemel!**

Alsópáhok, 2022. május 9.

